钦定古今图书集成/明伦汇编/氏族典/第087卷 > 《廖用贤尚友录》 > 卢道裕
## 钦定古今图书集成/明伦汇编/氏族典/第087卷 > 《廖用贤尚友录》 > 卢道裕

按《魏书卢元传》：“元子度世，度世子渊。渊子道裕，字宁
祖。少以学尚知名，风仪兼美，尚显祖女乐良长公主，
拜驸马都尉、太子舍人。寻转洗马，迁散骑侍郎，转安
远将军、中书侍郎，兼秘书丞。寻以母忧去官。服终，复
拜中书侍郎，迁龙骧将军、太子中庶子、幽州大中正，
转长兼散骑侍郎，加左将军。神龟二年，除左将军、泾州刺史。其年七月，卒官。赠抚军将军、青州刺史，谥曰
“文侯。”